Struffule

'E struffule songhe cierti dolce particulare e caratteristiche da cucina napulitana 'e  Natale.

 Descrizzione 
Dinte 'a priparazzione de struffule, niente è lassato â mpruvvisazzione.  Chistu dolce particulare 'e Natale  è fatto 'a nu cuofano 'e palluccelle 'e pasta  (appriparata cu 'a  farina, ll'ova, 'o bburro, 'o zuccaro e ll'arome); 'sti palluccelle nun so' assje cchiù grosse 'e  5–10 mm 'e diametro, so' fritte dinte all'uoglio o dinte 'a nzogna e (aroppo che se so' raffreddate), s'arrevotano dinte 'o mmele cauro e mise 'inte a nu piatto 'e purtata. Pe' trarezzione s'ammuntonano a fforma 'e  ciambella; ncoppe 'a cumposizzione po' se fa na decurazzione,  cu tanta pezzulle peccerille 'e cedro, cucuzzata e ata frutta candita, e cunfettielle culurate (chiammate diavulille ). 'E ppasticcerie ca vonna fà 'e scicche, moe mettene pure int'a faveze ciste 'e cruccantino fatte cu 'e semmente 'e sesamo.

 Oreggene 
Cu tutto ca 'e struffule so' nu dolce caratteristico 'e Napule, pare però ca nun fujeno nventate ccà ma, ca fujeno purtate ccà de griece, già 'o tiempo da  Magna Grecia.  Infatte, dinte 'a cucina greca, esiste nu piatte ca è tale e quale 'e struffule napulitane, e ca se chiammano  'e Lukumates, ca signofica "cose sapurite". Pure ll'ausanza cumme dolce particulate 'e Natale, pare ca è n’ausanza abbastanza  muderna, 'e cocche secule, pecchè dinte 'o ricettario do Crisci (1634)  se ne fa cenno ma nun  prupriamente apparentannele cu 'o pranzo de  feste 'e Natale.

 'O significato da parola 
Do grieco  pare ca vena pure 'o nomme istesso do “struffolo”,  e ccioè da pallina ca murtipricata cumpone 'o dolce: e pricisamente da parola "strongoulos" o "stroggulos", ca vo' dicere 'arrutunnato, fatt' a palla'.

 Vvoce pariente 
 Cucina napulitana
 Dolce 'e Natale

 Ate pruggette 

Categurìa:Dolce 'e Napule
Categurìa:Natale